รัฐมนตรีว่าการทรวงมหาดไทย ย้ำรัฐบาลช่วยเหลืออุทกภัยภาคตะวันออกเฉียงเหนือเต็มที่ ยืนยันการเยียวยาต้องโปร่งใสและทั่วถึง
รัฐมนตรีว่าการทรวงมหาดไทย ย้ำรัฐบาลช่วยเหลืออุทกภัยภาคตะวันออกเฉียงเหนือเต็มที่ ยืนยันการเยียวยาต้องโปร่งใสและทั่วถึงพลเอก อนุพงษ์ เผ่าจินดา รัฐมนตรีว่าการทรวงมหาดไทย เปิดเผยว่า ขณะนี้ยังคงมี 4 จังหวัด ที่ยังมีสถานการณ์น้ำท่วมอยู่ คือ อุบลราชธานี ยโสธร ร้อยเอ็ด และศรีสะเกษโดยเฉพาะที่จังหวัดอุบลราชธานี ขณะนี้ยังมีการตั้งจุดพักพิงรองรับประชาชนกว่า 2 หมื่นคน โดยในการทำงานของรัฐบาลและหน่วยราชการในพื้นที่ ไม่ได้เน้นตอบโต้กระแสข่าวต่างๆ แต่เน้นการดูแลประชาชนตามแผน โดยเฉพาะอาหารและน้ำ และการดูแลประชาชน ที่ไม่อพยพออกจากบ้าน โดยในขณะนี้มีการระดมสุขาเคลื่อนที่จากหลายจังหวัดไปยังพื้นที่ประสบภัย โดยยืนยันว่า รัฐบาลทำงานอย่างเต็มที่ พร้อมกำชับผู้ว่าราชการจังหวัด ดูแลให้ครอบคลุมทุกพื้นที่ จากการประเมินสถานการณ์คาดการณ์ว่า หากไม่มีฝนตกลงมาเพิ่มเติม สถานการณ์จะเข้าสู่ภาวะปกติภายในช่วงปลายเดือนนี้ ส่วนพื้นที่น้ำลด ได้ระดมจิตอาสาและหน่วยงานราชการ เข้าทำความสะอาดและวางแนวป้องกัน หากมีฝนตกเพิ่มเติมรัฐมนตรีว่าการกระทรวงมหาดไทย กล่าวด้วยว่าการฟื้นฟู จะมีงบประมาณจากหลายหน่วยงานเข้าไปดูแล โดยยึดถือแนวทางพระราชทาน คือ ให้ประชาชนกลับคืนสู่สภาพปกติโดยเร็วที่สุด ส่วนพื้นที่เกษตร ที่ส่วนใหญ่เป็นนาข้าว จะต้องมีการสำรวจความเสียหาย อย่างรอบคอบเพื่อไม่ให้เกิดการทุจริต โดยการสำรวจเยียวยาความเสียหายจะดำเนินการโดยเร็วที่สุดรัฐมนตรีว่าการกระทรวงมหาดไทย ชี้แจงกรณีที่นายกรัฐมนตรี ไม่ได้ลงไปติดตามสถานการณ์ในทุกพื้นที่ประสบภัย เนื่องจากไม่ต้องการให้กระทบกับการทำงานช่วยเหลือประชาชนของเจ้าหน้าที่และก่อนที่นายกรัฐมนตรี จะเดินทางเข้าร่วมประชุมสมัชชาใหญ่แห่งสหประชาชาติ หากมีเวลาที่เหมาะสม ก็จะลงพื้นที่ตรวจเยี่ยมสถานการณ์ด้วยตัวเอง